CELEX: 32009R0904
Language: da
Date: 2009-09-28 00:00:00
Title: Kommissionens forordning (EF) nr. 904/2009 af 28. september 2009 om godkendelse af guanidineddikesyre som tilsætningsstof til foder til slagtekyllinger (EØS-relevant tekst)

29.9.2009   
            
            
               DA
            
            
               Den Europæiske Unions Tidende
            
            
               L 256/28
            
         
      KOMMISSIONENS FORORDNING (EF) Nr. 904/2009
   af 28. september 2009
   om godkendelse af guanidineddikesyre som tilsætningsstof til foder til slagtekyllinger
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af det i bilaget til nærværende forordning opførte præparat. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »tilsætningsstoffer med ernæringsmæssige egenskaber« og i den funktionelle gruppe »aminosyrer, deres salte og analoger« af guanidineddikesyre (CAS-nr. 352-97-6) som tilsætningsstof til foder til slagtekyllinger.
            
         
               (4)
            
            
               Af udtalelsen fra Den Europæiske Fødevaresikkerhedsautoritet (EFSA) af 3. marts 2009 (2) fremgår det, at guanidineddikesyre (CAS-nr. 352-97-6) ikke har skadelige virkninger på dyrs eller menneskers sundhed eller på miljøet. EFSA mener ikke, at der er behov for særlige krav vedrørende overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (5)
            
            
               Vurderingen af præparatet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »aminosyrer, deres salte og analoger«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. september 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal (2009) 988, s. 1.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  
                     Kategori: tilsætningsstoffer med ernæringsmæssige egenskaber. Funktionel gruppe: aminosyrer, deres salte og analoger.
                  
               
            
                  3c3.7.2
               
               
                  —
               
               
                  Guanidineddikesyre
               
               
                  
                               
                           
                           
                              Tilsætningsstoffets sammensætning:
                              Guanidineddikesyre med en renhed på mindst 98 % (i tørstof)
                           
                        
                               
                           
                           
                              Aktivstoffets karakteristika:
                              Guanidineddikesyre CAS-nr. 352-97-6 (C3H7N3O2) produceret ved kemisk syntese med:
                              
                                           
                                       
                                       
                                          ≤ 0,5 % dicyanamid
                                       
                                    
                                           
                                       
                                       
                                          ≤ 0,03 % cyanamid
                                       
                                    
                        
                               
                           
                           
                              Analysemetode (1):
                              Ionkromatografi (IC) med UV-detektion (λ = 200 nm)
                           
                        
               
                  Slagtekyllinger
               
               
                  —
               
               
                  600
               
               
                  600
               
               
                  Vandindholdet skal angives.
                  Tilsætningsstoffet anvendes i foder som forblanding.
               
               
                  19.10.2019
               
            
         (1)  Nærmere oplysninger om analysemetoderne findes på EF-referencelaboratoriets hjemmeside: www.irmm.jrc.be/crl-feed-additives